**Tanssipivot ry Jäsentiedote 3/2020**

**Lokakuu**

Hyvät tanssiystävät!

Olemme eläneet monella tapaa poikkeuksellista vuotta 2020.

Keväällä Covid-19 pandemia pysäytti lähes koko Suomen ja myös Tanssipivot ry:n tanssiryhmien toiminnan. Epävarmuus on jatkunut koko ajan ja jatkuu edelleen.

Lisäksi yhdistyksemme hallitus vaihtui 11.3.2020 vuosikokouksessa. Uuden hallituksen järjestäytymiskokousta ei voitu pitää vallitseva tilanteen vuoksi normaalin aikataulun mukaan. Hallitus on nyt kokoontunut 7.10.2020. Hallituksen kokoonpano yhteystietoineen on nähtävissä kotisivuillamme osoitteessa [www.tanssipivot.fi](http://www.tanssipivot.fi)

**TANSSIRYHMÄT**Tanssipivot ry:n hallitus suosittelee, että ohjaajat ja tanssiryhmät noudattavat THL:n suosituksia tai aluehallintoviranomaisen läänikohtaisia suosituksia.

**Tällä hetkellä THL:n suositus on, että turvaväli on n. 1,5 m ja suositellaan kasvomaskin asianmukaista käyttöä, mikäli turvavälejä ei voida noudattaa (koskee tällä hetkellä koko maata) sekä huolehtia hyvästä käsi- ja yskimishygieniasta. Lisäksi THL suosittelee kättelyn välttämistä.**

Yhdistyksemme on lähettänyt 7.10.2020 ohjaajille kyselyn tanssiryhmien syyslukukauden toiminnasta. Suuri osa tanssiryhmistä on luonnollisesti tauolla, toivottavasti pääsemme kuitenkin pian taas tanssimaan. Senioritanssia voi tanssia myös yksin, kuvitellun parin kanssa tai rivitanssityyliin turvavälit huomioiden. Tanssiryhmät tullaan päivittämään kotisivuillemme sitä mukaan, kun tietoa tulee ohjaajilta.

**KURSSIT**Ikäinstituutti pyrkii toteuttamaan syyslukukauden kurssit. Koulutuksessa noudatetaan viranomaisten antamia suosituksia. Tutustu syksyn tuleviin kursseihin osoitteessa [www.ikainstituutti.fi/koulutukset2020/koulutuskalenteri](http://www.ikainstituutti.fi/koulutukset2020/koulutuskalenteri)

**HYVINVOINTIMESSUT**Vallitsevasta tilanteesta johtuen Vantaan Hyvinvointimessuja ei järjestetä tänä vuonna. Sen sijaan ollaan suunittelemassa / järjestämässä ulkoilmatapahtumaa Simonkylässä ensi vuoden toukokuussa

**PIKKUJOULUTANSSIAISET**Tanssipivot ry:n perinteisiä pikkujoulutanssiaisia ei poikkeustilanteesta johtuen järjestetä.

**MUUTA**

Kotisivujemme osoite on [**www.tanssipivot.fi**](http://www.tanssipivot.fi)

Käyttäkää kotisivujamme. Sieltä löytyy ajankohtaisia asioita ja tietoja.

Laittakaa myös itse palautetta ja toiveita jäsensihteerin sähköpostiin [jasensihteeri@tanssipivot.fi](mailto:jasensihteeri@tanssipivot.fi) tai kotisivujen yhteydenotto lomakkeen kautta. Muistakaa ilmoittaa muuttuneet yhteystietonne ja mahdolliset eroanomuksenne jäsensihteerille.

Hyvää syksyä kaikille!

T:Hallitus